  Виталий Пронин Россиын уг тырмо ужась киос. Азьланьын югдур уката но секытгес луыны быгатоз: 2025-тӥ арозь кунамы кын корт куртчон вакытысьтызы адямиос ӧжытсэ 10 миллионлы кулэсмозы. Соин ик специалистъёс шуо: мигрантъёстэк улыны ум быгатэ. Киям кутӥ ялонъёсын тырмытэм одӥг газетэз. Уж ӵектӥсьёслэн ивортонъёссы - кӧня ке бам. Тросгес кулэясько почтальонъёслы, курьеръёслы, кладовщикъёслы, электрикъёслы, слесарь-сантехникъёслы, каменщикъёслы, эмъясь сузэръёслы... Уж утчасьёс трослы ичигес, данакез - юристъёс, экономистъёс, бухгалтеръёс... Республикаысьтымы уже интыянъя кун службалэн лыдпусъёсызъя туэ январь-апрель толэзьёсы гинэ пӧртэм предприятиос но огазеяськонъёс 27,3 сюрс уж инты ӵектӥзы. Ужтэк пукисьёслэн лыдзы ог 1,3 процент котыр возиське.Мар верало Миграцияя кун службалэн Удмурт управлениысьтыз специалистъёс? Кылем ар ӵоже шаерамы вуылӥзы мукет кунъёслэн 26 сюрслэсь ятыр гражданъёссы. Со пӧлысь ог 5 сюрс 600-эз - ужаны. Вить-куать ар талэсь азьло дорамы ужаны лыктӥсьёс 11-13 сюрс но люкаськылӥзы ни вал. Кризисэн сэрен та лыдпус усьылӥз. Али нош ик йылэ. Уж инты сюре вань мылкыд карисьёслы. Дорамы уката мыло-кыдо лыкто СНГ-е пырись кунъёсысь гражданъёс. Тросгес Украинаысь, Молдоваысь, Азербайджанысь, Узбекистанысь, Таджикистанысь... Одӥгъёсыз вуз карон удысэ кыстӥсько, мукетъёсыз - лэсьтӥськонэ. Улон интые вӧзы вакчи дыр куспын огез бӧрсьы мукетыз пуксизы ни 17 этажъем коркаос. Укноысеным адӟиське: лэсьтӥськисьёс отысь бер ӝытозь уг кошко. Куддыр уйин но гужгето. Ужзэс йылпумъяло ке - уллёен-уллёен пото лэсьтӥськон азбарысь. Тусъёссыя - палэнысь вуэмъёс.- Ог ӝыны ар талэсь азьло вуи Иже, - вера та коркаосты ӝутонысь одӥгез прораб Лазиз. - Вордски Таджикистанын, кема аръёс ӵоже улӥсько ни Казаньын. Отысь монэ татчы ыстӥзы: стройкаын, пе, пӧртэм кылъёсын вераськись пиос ужало. Соосты тон ваньзэс огкадь валалод...Лазиз куать кылэз тодэ. Озьы таджикъёсын но, узбекъёсын но, киргизъёсын но огкыл шедьтэ. Чылкыт вераське ӟуч сямен.- Удмуртие вуи но пайми: удмурт кылэз кылыны уг луы. Транспортын бӧтьырто ӟуч сямен гинэ, - шуэ со. - Со сяна, нырысь ик син шорам йӧтыны кутскизы бигер кылъёс. Кылсярысь, транспорт дугдылонниосын гожъямын «урам». Бӧрысь тодӥ ини: удмуртъёс но, пе, та кылэн эшъясько. Удмурт кылды туж небыт вылэм - дышетэм потыны кутске. Тодӥсько ни «ӟечбуресь», «валамон», «тау», «умой» кылъёсты. Нош лэсьтӥськисьёс пӧлысь тросэз ӟуч кылын но шуген верасько. Уката но - егитъёсызгес. Совето Союз куашкам бере ӟуч кыллы Шор Азиысь кунъёсын нимысьтыз саклык висъямысь дугдӥзы. Но Россиез татчыозь лыдъяло кыкетӥ доренызы.- Пичи дыръямы анай-атайёсмы верало вал: Россиын вож-вож нюлэсъёс, куазь ыркыт... - тодаз вае Лазиз. - Милям пӧсь, гурезьёс, музъем туж чурыт. Кык сотка музъемез гинэ но утялтыса, кать быре. Адямиос шур дорысь музъемъёсты изъёслэсь сайко но отчы мерттӥсько. Пичи дыръям, анай-атаелы вератэк, мон но шур дурын музъем сайкыны кутски. Школаысь бертӥсько, нокинлы куаретытэк, изъёсты утялтыны кошкисько. Мерттӥськымон инты утялтӥ ни вал - анай-атае ваклайтӥзы, кытчы ветлэмме, юрттӥськыны бась-тӥськизы...Совето Союз куашкам бере Шор Азиын туж секыт вакытъёс вуизы. Югдур али но ушъяськымон ӧвӧл. Со аръёсы ворсаськем тросэз заводъёс-предприятиос озьы ик ӧз усьтӥське ни. Калык возиське музъем ужен. Ярано, та палъёсын пӧртэм емышъёс удалто: улмо, чия, абрикос, виноград... Но ӧд утялты ке, соос но куасьмозы-бырозы. Нош тыршид-пӧсяд ке, гужем ӵоже кык полэс урожай но басьтыса вуод. Син шорады йӧтэ, вылды: асьме палан вузаськись тросэз бакча емышъёс, шуом, ӵуж кушман, сугон, помидор, вуттэмын со палась.Интернетын бугыръяськонъям ӝими таӵе лыдпус вылэ: Таджикистанын шоро-куспо уждун 3 сюрс манетозь но уг вуы. Лазиз шуэ: зэмен но озьы. Пенсия отын туж пичи - базаре 2-3 кило сӥльлы одӥг пол ветлымон. Пересьёссэс сюдо нылпиоссы. Но ёрмонлэсь ӧжыт ке но ишкалскемед потэ ке - мын Россие ужаны. Озьы Шор Азиысь ог 60 процентысьтыз семьяосысь воргоронъёс палэнэ кошкемын. Доразы кылемын кышномуртъёс но нылпиос.- Нылкышноос милям уг ужало, дорын но жадён тырме, - ватса Лазиз. - Вазен трос нылпи вордо вал. Али кык-куиньзэ гинэ будэтӥсьёс но вань ни. Президент Александр Волков дораз люкалляз республикаысьтымы устооссэ ужбергатӥсьёсты. Одӥгеныз кафеен кивалтӥсьлэн верамез али но пель сьӧрам:- Одӥг пияшлы ӵектӥсько, лык дорам сӥль пыжисе ужаны - куамын сюрс манет тыро. Нокызьы но соглаш ӧз кариськы. Пӧсь шунды шорын веканы кулэ-а, пе. Коньдонэз но кулэ ӧвӧл...Гастарбайтеръёс коть-кыӵе уж борды мылысь-кыдысь басьтӥсько. Соослэн одӥг малпанзы: семьязэс сюдоно. Шор Азиысь калыкъёслэсь шыпыт но ужась луэмзэс шӧдо лэсьтӥськон удысысь кивалтӥсьёс но. Со сяна, соос, пе, уждунзэс будэтыны курыса, трос уг ветло: мар тыро - со тырме. Курытэныз уг эшъясько. Нялтас вераса, куд-ог колхозъёслэн кивалтӥсьёссы гинэ но малпаськонэ усиллям ни: оскымонгес уз луы-а, асьме бусыосы кунгож сьӧрысь лыктӥсьёсты лэзьыса?Серекъя тодмо прорабе:- Но Ижын ми палась вуэмъёс но курытсэ ӟамыртыны быгато вылэм. Татчы ужаны лыктэме бере нырысьсэ уждун люкылӥ. Ӵуказеяз ужасьёсы уг тырмо - макмырен, пе, курадӟо... Паймемлэсь но пайми.Но таӵе учыръёс ӵем уг луо. Лэсьтӥськон удысын ужась мигрантъёслэн шоро-куспо уждунзы 20 сюрс пала люкаське. Со пӧлысь ӝынызэ келяло дор палъёсазы. Со семьязылы быдэс толэзь ӵоже ёрмытэк улыны тырме.- Толэзяз уждун кык пол дыраз басьто, - азинтэ веранзэ Лазиз. - Куд-ог фирмаосын нуназезэ пӧсь сиёнэн но шумпотто. Нош нимысьтыз пӧраськон интызы ӧвӧл ке - нуназеян понна уждунзы борды нуналлы быдэ ог 100 манет ватсало на. Но тужгес пусйымонэз: тросаз ужан интыосын вань намаз лыдӟон интыос, отчы ужан вискын но кожылыны луэ. Аллахлы юн оскисьёс понна та туж кулэ маке. Нош мусульманъёс пӧлын таӵеос тачак. Шумпото: Ижын мечетьёс вань, выльёсыз но пуктӥсько на кадь...Эшшо палэнысь лыктэмъёслы фирма улон интыен юрттэ, эмъян учреждениосын огкылъёс тупатэ. Толэзьлы кык-куинь пол ке но шутэтскон нуналъёс висъя. Ваньмыз та - мигрантъёс дорамы законэз тӥяса вуэмын ӧвӧл ке. Жаляса верано, мигрантъёс пӧлын сюро на «нелегалъёс» но. Но берло дыре таосын нюръяськонъя ужрадъёс ӧжыт уг лэсьтӥсько. Кылсярысь, али мигрантъёс ас вылазы шӧдыны кутско ни: Россиын «нелегал» луыны сокем ик умой ӧвӧл. Марысь - мар ке - бӧрысь, татчы лыктэмед потыса но, кунгожез уд выжы ни. Со сяна, законъёсты уд тӥяськы, налогъёс дыраз тыриськод ке, кун тонэ мурт уг кары, правоостэ уте.Россиысь миграция политикая Удмурт управление сётэ таӵе лыдпусъёсты: кылем арын 75 мигрант кыл кутон улэ кыскемын пӧяськыса документъёс лэсьтэмез понна. 2006-тӥ арысен кутскыса, 516 мурт ас палъёсаз кужмысь келямын законэз тӥямез понна. МВД-лэн таӵе лыдпусъёсыз: кылем арын палэнысь вуэмъёсын 92 йыруж лэсьтэмын, бадӟым люкетэз - лушкаськон. Республикамыя луись огъя йыружъёслэсь со 0,5 процентэз гинэ луэ. Озьыен, палэнысь вуэмъёс кышкытлык кылдыто шуыса, вераны уг луы.Эшшо: кылем ар пумын дасямын миграцияя политикаез азинтонъя кун концепцилэн проектэз. Чакламын со 2025-тӥ арозь. Отын дэмламын: огдырлы улыны лэзёнлэсь куштӥськоно, быдэсак выжоно улыны вид (вид на жительство) сётон борды. Чаклано: мигрантлэн кыӵе дышетскемез, профессиез, арлыдыз, вань-а улон интыез, тодэ-а ӟуч кылэз но мукетсэ...- Туж шонер со: адями лыктэ ке Россие, со одно вераськыны кулэ ӟуч сямен, - мылкыдзэ вера Лазиз. - Кылэз гинэ ӧвӧл, культураез но, сямъёсты-йылолъёсты но тодоно на. Мон ачим будэмын ӟуч классикъёслэн книгаоссы вылын. Таджик литератураез гинэ тодысал ке, пуш дуннее трослы куанергес луысал. Вунэтоно ӧвӧл на историез. Шор Азиын улӥсьёс куке-соку Совето Союзысь адямиен асьсэды лыдъяллязы. Ӵошен ортчизы Быдӟым тылож пыр. Ас вакытаз мон Афганистанын ожмаськонэ пыриськи - Совето Союзлэн солдатэз лыдъяськи. Уг жаляськы...Элина Кумачёва.Россиын уг тырмо ужась киос. Азьланьын югдур уката но секытгес луыны быгатоз: 2025-тӥ арозь кунамы кын корт куртчон вакытысьтызы адямиос ӧжытсэ 10 миллионлы кулэсмозы. Соин ик специалистъёс шуо: мигрантъёстэк улыны ум быгатэ.Киям кутӥ ялонъёсын тырмытэм одӥг газетэз. Уж ӵектӥсьёслэн ивортонъёссы - кӧня ке бам. Тросгес кулэясько почтальонъёслы, курьеръёслы, кладовщикъёслы, электрикъёслы, слесарь-сантехникъёслы, каменщикъёслы, эмъясь сузэръёслы... Уж утчасьёс трослы ичигес, данакез - юристъёс, экономистъёс, бухгалтеръёс...  Республикаысьтымы уже интыянъя кун службалэн лыдпусъёсызъя туэ январь-апрель толэзьёсы гинэ пӧртэм предприятиос но огазеяськонъёс 27,3 сюрс уж инты ӵектӥзы. Ужтэк пукисьёслэн лыдзы ог 1,3 процент котыр возиське.Мар верало Миграцияя кун службалэн Удмурт управлениысьтыз специалистъёс? Кылем ар ӵоже шаерамы вуылӥзы мукет кунъёслэн 26 сюрслэсь ятыр гражданъёссы. Со пӧлысь ог 5 сюрс 600-эз - ужаны. Вить-куать ар талэсь азьло дорамы ужаны лыктӥсьёс 11-13 сюрс но люкаськылӥзы ни вал. Кризисэн сэрен та лыдпус усьылӥз. Али нош ик йылэ. Уж инты сюре вань мылкыд карисьёслы. Дорамы уката мыло-кыдо лыкто СНГ-е пырись кунъёсысь гражданъёс. Тросгес Украинаысь, Молдоваысь, Азербайджанысь, Узбекистанысь, Таджикистанысь... Одӥгъёсыз вуз карон удысэ кыстӥсько, мукетъёсыз - лэсьтӥськонэ.Улон интые вӧзы вакчи дыр куспын огез бӧрсьы мукетыз пуксизы ни 17 этажъем коркаос. Укноысеным адӟиське: лэсьтӥськисьёс отысь бер ӝытозь уг кошко. Куддыр уйин но гужгето. Ужзэс йылпумъяло ке - уллёен-уллёен пото лэсьтӥськон азбарысь. Тусъёссыя - палэнысь вуэмъёс.- Ог ӝыны ар талэсь азьло вуи Иже, - вера та коркаосты ӝутонысь одӥгез прораб Лазиз. - Вордски Таджикистанын, кема аръёс ӵоже улӥсько ни Казаньын. Отысь монэ татчы ыстӥзы: стройкаын, пе, пӧртэм кылъёсын вераськись пиос ужало. Соосты тон ваньзэс огкадь валалод...Лазиз куать кылэз тодэ. Озьы таджикъёсын но, узбекъёсын но, киргизъёсын но огкыл шедьтэ. Чылкыт вераське ӟуч сямен.- Удмуртие вуи но пайми: удмурт кылэз кылыны уг луы. Транспортын бӧтьырто ӟуч сямен гинэ, - шуэ со. - Со сяна, нырысь ик син шорам йӧтыны кутскизы бигер кылъёс. Кылсярысь, транспорт дугдылонниосын гожъямын «урам». Бӧрысь тодӥ ини: удмуртъёс но, пе, та кылэн эшъясько. Удмурт кылды туж небыт вылэм - дышетэм потыны кутске. Тодӥсько ни «ӟечбуресь», «валамон», «тау», «умой» кылъёсты. Нош лэсьтӥськисьёс пӧлысь тросэз ӟуч кылын но шуген верасько. Уката но - егитъёсызгес. Совето Союз куашкам бере ӟуч кыллы Шор Азиысь кунъёсын нимысьтыз саклык висъямысь дугдӥзы. Но Россиез татчыозь лыдъяло кыкетӥ доренызы.- Пичи дыръямы анай-атайёсмы верало вал: Россиын вож-вож нюлэсъёс, куазь ыркыт... - тодаз вае Лазиз. - Милям пӧсь, гурезьёс, музъем туж чурыт. Кык сотка музъемез гинэ но утялтыса, кать быре. Адямиос шур дорысь музъемъёсты изъёслэсь сайко но отчы мерттӥсько. Пичи дыръям, анай-атаелы вератэк, мон но шур дурын музъем сайкыны кутски. Школаысь бертӥсько, нокинлы куаретытэк, изъёсты утялтыны кошкисько. Мерттӥськымон инты утялтӥ ни вал - анай-атае ваклайтӥзы, кытчы ветлэмме, юрттӥськыны бась-тӥськизы...Совето Союз куашкам бере Шор Азиын туж секыт вакытъёс вуизы. Югдур али но ушъяськымон ӧвӧл. Со аръёсы ворсаськем тросэз заводъёс-предприятиос озьы ик ӧз усьтӥське ни. Калык возиське музъем ужен. Ярано, та палъёсын пӧртэм емышъёс удалто: улмо, чия, абрикос, виноград... Но ӧд утялты ке, соос но куасьмозы-бырозы. Нош тыршид-пӧсяд ке, гужем ӵоже кык полэс урожай но басьтыса вуод. Син шорады йӧтэ, вылды: асьме палан вузаськись тросэз бакча емышъёс, шуом, ӵуж кушман, сугон, помидор, вуттэмын со палась.Интернетын бугыръяськонъям ӝими таӵе лыдпус вылэ: Таджикистанын шоро-куспо уждун 3 сюрс манетозь но уг вуы. Лазиз шуэ: зэмен но озьы. Пенсия отын туж пичи - базаре 2-3 кило сӥльлы одӥг пол ветлымон. Пересьёссэс сюдо нылпиоссы. Но ёрмонлэсь ӧжыт ке но ишкалскемед потэ ке - мын Россие ужаны. Озьы Шор Азиысь ог 60 процентысьтыз семьяосысь воргоронъёс палэнэ кошкемын. Доразы кылемын кышномуртъёс но нылпиос.- Нылкышноос милям уг ужало, дорын но жадён тырме, - ватса Лазиз. - Вазен трос нылпи вордо вал. Али кык-куиньзэ гинэ будэтӥсьёс но вань ни.Президент Александр Волков  дораз люкалляз республикаысьтымы устооссэ ужбергатӥсьёсты. Одӥгеныз кафеен кивалтӥсьлэн верамез али но пель сьӧрам:- Одӥг пияшлы ӵектӥсько, лык дорам сӥль пыжисе ужаны - куамын сюрс манет тыро. Нокызьы но соглаш ӧз кариськы. Пӧсь шунды шорын веканы кулэ-а, пе. Коньдонэз но кулэ ӧвӧл...Гастарбайтеръёс коть-кыӵе уж борды мылысь-кыдысь басьтӥсько. Соослэн одӥг малпанзы: семьязэс сюдоно. Шор Азиысь калыкъёслэсь шыпыт но ужась луэмзэс шӧдо лэсьтӥськон удысысь кивалтӥсьёс но. Со сяна, соос, пе, уждунзэс будэтыны курыса, трос уг ветло: мар тыро - со тырме. Курытэныз уг эшъясько. Нялтас вераса, куд-ог колхозъёслэн кивалтӥсьёссы гинэ но малпаськонэ усиллям ни: оскымонгес уз луы-а, асьме бусыосы кунгож сьӧрысь лыктӥсьёсты лэзьыса?Серекъя тодмо прорабе:- Но Ижын ми палась вуэмъёс но курытсэ ӟамыртыны быгато вылэм. Татчы ужаны лыктэме бере нырысьсэ уждун люкылӥ. Ӵуказеяз ужасьёсы уг тырмо - макмырен, пе, курадӟо... Паймемлэсь но пайми.Но таӵе учыръёс ӵем уг луо.  Лэсьтӥськон удысын ужась мигрантъёслэн шоро-куспо уждунзы 20 сюрс пала люкаське. Со пӧлысь ӝынызэ келяло дор палъёсазы. Со семьязылы быдэс толэзь ӵоже ёрмытэк улыны тырме.- Толэзяз уждун кык пол дыраз басьто, - азинтэ веранзэ Лазиз. - Куд-ог фирмаосын нуназезэ пӧсь сиёнэн но шумпотто. Нош нимысьтыз пӧраськон интызы ӧвӧл ке - нуназеян понна уждунзы борды нуналлы быдэ ог 100 манет ватсало на. Но тужгес пусйымонэз: тросаз ужан интыосын вань намаз лыдӟон интыос, отчы ужан вискын но кожылыны луэ. Аллахлы юн оскисьёс понна та туж кулэ маке. Нош мусульманъёс пӧлын таӵеос тачак. Шумпото: Ижын мечетьёс вань, выльёсыз но пуктӥсько на кадь...Эшшо палэнысь лыктэмъёслы фирма улон интыен юрттэ, эмъян учреждениосын огкылъёс тупатэ. Толэзьлы кык-куинь пол ке но шутэтскон нуналъёс висъя. Ваньмыз та - мигрантъёс дорамы законэз тӥяса вуэмын ӧвӧл ке.Жаляса верано, мигрантъёс пӧлын сюро на «нелегалъёс» но. Но берло дыре таосын нюръяськонъя ужрадъёс ӧжыт уг лэсьтӥсько. Кылсярысь, али мигрантъёс ас вылазы шӧдыны кутско ни: Россиын «нелегал» луыны сокем ик умой ӧвӧл. Марысь - мар ке - бӧрысь, татчы лыктэмед потыса но, кунгожез уд выжы ни. Со сяна, законъёсты уд тӥяськы, налогъёс дыраз тыриськод ке, кун тонэ мурт уг кары, правоостэ уте.Россиысь миграция политикая Удмурт управление сётэ таӵе лыдпусъёсты: кылем арын 75 мигрант кыл кутон улэ кыскемын пӧяськыса документъёс лэсьтэмез понна. 2006-тӥ арысен кутскыса, 516 мурт ас палъёсаз кужмысь келямын законэз тӥямез понна. МВД-лэн таӵе лыдпусъёсыз: кылем арын палэнысь вуэмъёсын 92 йыруж лэсьтэмын, бадӟым люкетэз - лушкаськон. Республикамыя луись огъя йыружъёслэсь со 0,5 процентэз гинэ луэ. Озьыен, палэнысь вуэмъёс кышкытлык кылдыто шуыса, вераны уг луы.Эшшо: кылем ар пумын дасямын миграцияя политикаез азинтонъя кун концепцилэн проектэз. Чакламын со 2025-тӥ арозь. Отын дэмламын: огдырлы улыны лэзёнлэсь куштӥськоно, быдэсак выжоно улыны вид (вид на жительство) сётон борды. Чаклано: мигрантлэн кыӵе дышетскемез, профессиез, арлыдыз, вань-а улон интыез, тодэ-а ӟуч кылэз но мукетсэ...- Туж шонер со: адями лыктэ ке Россие, со одно вераськыны кулэ ӟуч сямен, - мылкыдзэ вера Лазиз. - Кылэз гинэ ӧвӧл, культураез но, сямъёсты-йылолъёсты но тодоно на. Мон ачим будэмын ӟуч классикъёслэн книгаоссы вылын. Таджик литератураез гинэ тодысал ке, пуш дуннее трослы куанергес луысал. Вунэтоно ӧвӧл на историез. Шор Азиын улӥсьёс куке-соку Совето Союзысь адямиен асьсэды лыдъяллязы. Ӵошен ортчизы Быдӟым тылож пыр. Ас вакытаз мон Афганистанын ожмаськонэ пыриськи - Совето Союзлэн солдатэз лыдъяськи. Уг жаляськы... Теги: Калыккусыпъёс  